
ANUNT
Concurs de recrutare organizat de Primăria municipiului Oltenița în data de 02.11.2026 pentru ocuparea unei funcţii contractuale de execuţie vacantă


	În baza art.XXII din Legea nr.141/2025– alin. (7) , în conformitate cu prevederile H.G.R. nr. 1336/2022 pentru aprobarea Regulamentului-cadru privind organizarea și dezvoltarea carierei personalului contractual din sectorul bugetar, plătit din fonduri publice, cu modificările și completările ulterioare,  Primăria municipiului Oltenița, organizează la sediul din Oltenița,b-dul Republicii nr. 40, concurs de recrutare pentru ocuparea pe perioadă nedeterminată cu durata normală a timpului de lucru de 8 ore/zi, respectiv 40 ore/săptămână, a unei funcții contractuale de execuție vacante:
Inspector de specialitate I debutant în cadrul Compartimentului Fond funciar 
– Direcția Juridică, Administrație publică locală 

CONDITII DE PARTICIPARE LA CONCURS:
	Condițiile generale: sunt cele prevăzute de lege, conform prevederilor art. 15 din H.G. nr. 1336/2022 pentru aprobarea Regulamentului-cadru privind organizarea și dezvoltarea carierei personalului contractual din sectorul bugetar, plătit din fonduri publice, respectiv:
a) are cetăţenia română sau cetăţenia unui alt stat membru al Uniunii Europene, a unui stat parte la Acordul privind Spaţiul Economic European (SEE) sau cetăţenia Confederaţiei Elveţiene;
b) cunoaşte limba română, scris şi vorbit;
c) are capacitate de muncă în conformitate cu prevederile Legii nr. 53/2003 - Codul muncii, republicată, cu modificările şi completările ulterioare;
d) are o stare de sănătate corespunzătoare postului pentru care candidează, atestată pe baza adeverinţei medicale eliberate de medicul de familie sau de unităţile sanitare abilitate;
e) îndeplineşte condiţiile de studii, de vechime în specialitate şi, după caz, alte condiţii specifice potrivit cerinţelor postului scos la concurs;
f) nu a fost condamnată definitiv pentru săvârşirea unei infracţiuni contra securităţii naţionale, contra autorităţii, contra umanităţii, infracţiuni de corupţie sau de serviciu, infracţiuni de fals ori contra înfăptuirii justiţiei, infracţiuni săvârşite cu intenţie care ar face o persoană candidată la post incompatibilă cu exercitarea funcţiei contractuale pentru care candidează, cu excepţia situaţiei în care a intervenit reabilitarea;
g) nu execută o pedeapsă complementară prin care i-a fost interzisă exercitarea dreptului de a ocupa funcţia, de a exercita profesia sau meseria ori de a desfăşura activitatea de care s-a folosit pentru săvârşirea infracţiunii sau faţă de aceasta nu s-a luat măsura de siguranţă a interzicerii ocupării unei funcţii sau a exercitării unei profesii;
h) nu a comis infracţiunile prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru domeniile prevăzute la art. 35 alin. (1) lit. h).
Condițiile specifice pentru ocuparea  funcției contractuala de execuție vacanta de
Inspector de specialitate I debutant în cadrul Compartimentului Fond funciar – Direcția Juridică, Administrație publică locală sunt  următoarele:         
 -  studii universitare de licenţă absolvite cu diplomă de licenţă sau echivalentă, domeniul Științe inginerești.


CONDIȚII DE DESFĂȘURARE A CONCURSULUI:

(1)Data probei scrise: 02.11.2026, ora  10.00 la sediul Primăriei municipiului Oltenița din
b-dul Republicii, nr. 40;
(2)Data interviului: Interviul se susţine într-un termen de 4 zile lucrătoare de la data susţinerii
probei scrise.
Data și ora susținerii interviului vor fi comunicate ulterior, la afișarea rezultatelor probei scrisa, la sediul Primăriei municipiului Oltenița din b-dul Republicii, nr. 40 și pe site-ul instituției : www.primariaoltenita.ro.
(3)Perioada de depunere a dosarelor pentru concurs: 12.10.2026 – 23.10.2026 ora 14.00 la Registratura Primăriei municipiului Oltenița din b-dul Republicii, nr. 40.
(4)Perioada de selecție dosare concurs: în termen de maximum 2 zile lucrătoare de la data expirării termenului de depunere a dosarelor.
(5) Termenul de afisare a rezultatului selectiei dosarelor de concurs: în termen de maximum 1 zi lucrătoare de la data expirării termenului de selecție a dosarelor.
Candidații vor depune dosarele de înscriere cu documentele obligatorii prevăzute de art. 35 din din H.G.R. nr. 1336/2022 pentru aprobarea Regulamentului-cadru privind organizarea și dezvoltarea carierei personalului contractual din sectorul bugetar, plătit din fonduri publice.
Dosarul de înscriere la concurs trebuie să conțină în mod obligatoriu următoarele documente:
a) formular de înscriere la concurs;
b) copia actului de identitate sau orice alt document care atestă identitatea, potrivit legii, aflate in termene de valabilitate;
c) copia certificatului de căsătorie sau a altui document prin care s-a realizat schimbarea de nume, după caz;
d) copiile documentelor care să ateste nivelul studiilor și ale altor acte care atestă efectuarea unor specializări, precum și copiile documentelor care atestă îndeplinirea condițiilor specifice ale postului solicitate de instituția publică;
e)  copia carnetului de muncă, a  adeverinței eliberate de angajator pentru perioada lucrată, care atestă vechimea în muncă,  şi in  în specialitatea studiilor solicitate pentru ocuparea postului;
f)  certificat de cazier judiciar sau  după caz, extrasul de pe cazierul judiciar;
	Documentul prevăzut poate fi înlocuit cu o declaraţie pe propria răspundere privind antecedentele penale. În acest caz, candidatul declarat admis la selecţia dosarelor şi care nu a solicitat expres la înscrierea la concurs preluarea informaţiilor privind antecedentele penale direct de la autoritatea sau instituţia publică competentă cu eliberarea certificatelor de cazier judiciar are obligaţia de a completa dosarul de concurs cu originalul documentului prevăzut la alin. (1) lit. f), anterior datei de susţinere a probei scrise şi/sau probei practice. În situaţia în care candidatul solicită expres în formularul de înscriere la concurs preluarea informaţiilor direct de la autoritatea sau instituţia publică competentă cu eliberarea certificatelor de cazier judiciar, extrasul de pe cazierul judiciar se solicită de către autoritatea sau instituţia publică organizatoare a concursului, potrivit legii.
g) adeverință medicală care să ateste starea de sănătate corespunzătoare, eliberată de către medicul de familie al candidatului sau de către unitățile sanitare abilitate cu cel mult 6 luni anterior derulării concursului;
	Adeverinţa care atestă starea de sănătate conţine, în clar, numărul, data, numele emitentului şi calitatea acestuia, în formatul standard stabilit prin ordin al ministrului sănătăţii. Pentru candidaţii cu dizabilităţi, în situaţia solicitării de adaptare rezonabilă, adeverinţa care atestă starea de sănătate trebuie însoţită de copia certificatului de încadrare într-un grad de handicap, emis în condiţiile legii.                                                            
 h) curriculum vitae, modelul comun european (cf. H.G. nr. 1021/2004).



OBLIGATORIU:
Actele depuse la dosar se prezinta  însoțite de documentele originale, care se certifica pentru conformitate cu orginalul de către secretarul comisiei de concurs.

NOTĂ:
1.După afişarea rezultatelor obţinute la selecţia dosarelor de înscriere, proba scrisă şi interviu, după caz, candidaţii nemulţumiţi pot depune contestaţie la Compartimentul Resurse umane, Relația cu serviciile publice în termen de cel mult o zi lucrătoare de la data afişării rezultatului selecţiei dosarelor, respectiv de la data afişării rezultatului probei scrise si al interviului, sub sancţiunea decăderii din acest drept.Contestatiile vor fi solutionate in cel mult o zi lucratoare de la depunere.

BIBLIOGRAFIE
pentru concursul de ocupare a funcției contractuale
“inspector de specialitate”, grad profesional debutant, 
din cadrul Compartimentului Fond Funciar


1. Legea nr. 18/1991 a fondului funciar, republicată, cu modificările și completările ulterioare – integral;
2. Hotărârea nr. 890/2005 a Guvernului României, pentru aprobarea Regulamentului privind procedura de constituire, atribuţiile şi funcţionarea comisiilor pentru stabilirea dreptului de proprietate privată asupra terenurilor, a modelului şi modului de atribuire a titlurilor de proprietate, precum şi punerea în posesie a proprietarilor, cu modificările și completările ulterioare – integral; 
3. Ordonanța nr. 28/2008 a Guvernului României, privind registrul agricol, cu modificările și completările ulterioare – integral; 
4. Ordonanța nr. 137/2000 a Guvernului României, privind prevenirea şi sancţionarea tuturor formelor de discriminare, republicată, cu modificările și competîrile ulterioare – integral; 
5. Legea nr. 202/2002 privind egalitatea de şanse şi de tratament între femei şi bărbaţi, republicată, cu mdificările și completările ulterioare  - integral; 
6. Ordonanța de urgență nr. 57/2019 a Guvernului României, privind Codul administrativ, cu modificările și completările ulterioare cu tematica: Partea I, Partea a III-a, Partea a V-a  şi Partea a VI-a - Titlul I şi Titlul III;



 Informații suplimentare se pot obține la Compartimentul Resurse umane, Relația cu serviciile publice din cadrul Primăriei municipiului Oltenița - telefon 0242.515.770, persoană de contact Postelnicu Larisa.



Primar,


Beștea Mihăiță-Constantin
